25. ΠΡΟΕΔΡΙΚΟ ΔΙΑΤΑΓΜΑ υπ' αριθ. 308 της 6/25 Αυγ. 1987 (ΦΕΚ Α' 149) Ασφάλιση μετατασσομένου πολιτικού προσωπικού της ΕΥΠ. Έχοντας υπόψη: α)Τις διατάξεις του άρθρ. 10 παρ. 2 του Νόμ. 1645/1986 "Εθνική Υπηρεσία Πληροφοριών" (ΦΕΚ 132,τ.Α'). β)Την με αριθ. 391/197 γνωμοδότηση του Συμβουλίου της Επικρατείας, με πρόταση του Πρωθυπουργού και των Υπουργών Προεδρίας της Κυβέρνησης, Υγείας, Πρόνοιας και Κοινωνικών Ασφαλίσεων, αποφασίζουμε: Άρθρ.1.-Οι υπάλληλοι της ΕΥΠ που μετατάσσονται σύμφωνα με τις διατάξεις της παρ. 2 άρθρ. 10 του Νόμ. 1645/1986 και των Π.Δ/των που εκδίδονται κατ' εφαρμογήν των, μπορούν με δήλωσή τους που δεν ανακαλείται και υποβάλλεται στην Υπηρεσία στην οποία μετατάσσονται μέσα σε αποκλειστική προθεσμία 3 μηνών από τη μετάταξή τους, να διατηρήσουν το δικαίωμα ασφάλισης και συνταξιοδότησης από τα Ταμεία Επικουρικής Ασφάλισης και Πρόνοιας, στα οποία υπάγονται οι υπάλληλοι της ΕΥΠ, άλλως υπάγονται αυτοδικαίως από την μετάταξή τους στα αντίστοιχα Ταμεία Επικουρικής Ασφάλισης και Πρόνοιας της νέας υπηρεσίας τους. Ως προς το συνυπολογισμό του χρόνου ασφάλισης σε άλλο φορέα Επικουρικής Ασφάλισης και Πρόνοιας εφαρμόζονται οι διατάξεις του Ν.Δ. 4202/1961 "περί διατηρήσεως των εκ της κοινωνικής ασφαλίσεως δικαιωμάτων εις περίπτωσιν μεταβολής ασφαλιστικού φορέως" (ΦΕΚ 175 τ.Α') όπως ισχύει σήμερα. Άρθρ.2.-Η ισχύς του παρόντος αρχίζει με τη δημοσίευσή του στην Εφημερίδα της Κυβερνήσεως. 